Rethemnos Live

Έκθεση βιβλίου με θέμα «Εxplore Photobooks» στη Δημόσια Κεντρική Βιβλιοθήκη Ρεθύμνου
2026-03-13 08:30 - 14:30 (Europe/Athens) | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
H έκθεση Εxplore Photobooks επιχειρεί να φωτίσει το φωτογραφικό βιβλίο ως έναν αυτόνομο σύνολο όπου η εικόνα, η αφήγηση και η υλικότητα συνυπάρχουν δημιουργώντας ένα ολοκληρωμένο έργο.
Από τα βιβλία – σταθμούς που συνέβαλαν στο να αποκτήσει το photobook τη σημερινή του ταυτότητα, έως πιο σύγχρονες και πειραµατικές προσεγγίσεις που αντανακλούν την πολλαπλότητα του 21ου αιώνα, αναδεικνύεται η ζωντανή και εξελισσόμενη φύση της φωτογραφικής έκδοσης.
Η έκθεση εστιάζει στη προσωπική κριτική παρατήρηση του φωτογράφου, που αποδοµεί, τα κυρίαρχα ιδεολογικά σχήματα, υιοθετώντας διαφορετικές κοινωνικές και πολιτισμικές οπτικές και διαµορφώνει τον τρόπο που αντιλαµβανόµαστε τη φωτογραφία, μέσα σε µια ρευστή και αντιφατική σύγχρονη πραγματικότητα.
Η έκθεση συµπεριλαµβάνει βιβλία διαφορετικών γεωγραφικών τόπων αναδύοντας την πολλαπλότητα των πολιτισµικών, κοινωνικών , πολιτικών συµφραζόµενων στη φωτογραφία. Ανάμεσά τους, και ένα σημαντικό σύνολο ελληνικών εκδόσεων, οι οποίες
αποκαλύπτουν µια εγχώρια οπτική γλώσσα µε τις ιδιαιτερότητες και τις αναζητήσεις της.
Μέσα από την πράξη του ξεφυλλίσματος, ο θεατής καλείται να ανακαλύψει πώς οι εικόνες συνομιλούν μεταξύ τους, πώς οι αφηγήσεις δομούνται µετά από µια µελετηµένη αλληλουχία φωτογραφιών.
Τα φωτογραφικά βιβλία που παρουσιάζονται επιλέχθηκαν από τις προσωπικές συλλογές των Βαγγέλη Δασκαλάκη, Αντρέα Μελαδάκη και της Νίκης Πετράκη και αποτελούν µια συµπυκνωµένη χαρτογράφηση της εξέλιξής του µέσου καθώς και µια ανοιχτή πρόσκληση για διάλογο και περαιτέρω εξερεύνηση.
Στο πλαίσιο της έκθεσης θα πραγματοποιηθούν παρουσιάσεις µε τη συµµετοχή των δημιουργών, κατά τη διάρκεια των οποίων θα αναπτυχθούν συζητήσεις γύρω από την ιστορία κάθε έκδοσης, τη σύλληψη και τον σχεδιασµό της, καθώς και τη διαδικασία παραγωγής της, αναδεικνύοντας τον πολυεπίπεδο χαρακτήρα του photobook ως
δηµιουργικό έργο.
Η έκθεση θα είναι ανοιχτή για το κοινό έως και την Παρασκευή 13 Μαρτίου.
Δευτέρα έως Παρασκευή 08:30 -14:30
Δευτέρα & Πέµπτη 18:00 – 20:30
Η έκθεση των φωτογραφικών βιβλίων καθώς και όλες οι παράλληλες εκδηλώσεις θα πραγματοποιηθούν στη Δηµόσια Κεντρική βιβλιοθήκη Ρεθύµνου (Μπίρη 6).
Επιµέλεια: Βαγγέλης Δασκαλάκης, Αντρέας Μελαδάκης, Νίκη Πετράκη

Η παράσταση «4 λεπτά & 12 δευτερόλεπτα» από το ΔΗΠΕΘΕ Κρήτης
2026-03-12 21:00, 2026-03-11 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Πώς ένα βίντεο διάρκειας τεσσάρων λεπτών και δώδεκα δευτερολέπτων μπορεί να αλλάξει την ζωή δύο οικογενειών;
Η μεγάλη επιτυχία του Λονδίνου «4 minutes 12 seconds» του James Fritz που απέσπασε το 2ο βραβείο «Verity Bargate» στο διαγωνισμό για το καλύτερο νέο αγγλικό έργο παρουσιάζεται από το ΔΗ.ΠΕ.ΘΕ. Κρήτης σε μια παράσταση δυνατών συγκινήσεων.
«Έτσι είναι τα παιδιά, ξέρεις, όλα έχουν το κινητό τους και τραβάνε βίντεο τα πάντα. Δεν τα κατηγορώ. Το ίδιο θα ‘κανα στην ηλικία τους»
Η παράσταση
Σ’ έναν κόσμο όπου οι κάμερες και τα smartphone είναι πανταχού παρόντα, ο συγγραφέας εστιάζει σε ένα προκλητικό και επίκαιρο θέμα ρίχνοντας φως στις ύπουλες ευκαιρίες που προσφέρει η νέα τεχνολογία: τίποτα δεν πεθαίνει σε απευθείας σύνδεση, εκτός από την αξιοπρέπεια!
Τέσσερις ηθοποιοί δημιουργούν μπροστά στους θεατές μία παράσταση με γρήγορους ρυθμούς, αγωνία, χιούμορ και πολλές ανατροπές!
Υπόθεση
Η Νταϊάνα και ο Ντέβιντ έχουν αφιερώσει την ζωή τους για να δώσουν στον έφηβο γιο τους, Τζακ, την ευκαιρία που εκείνοι δεν είχαν ποτέ, να λάβει τους απαραίτητους βαθμούς για να σπουδάσει Νομική στο Πανεπιστήμιο. Αλλά ένα αναπάντεχο γεγονός ακριβώς έξω απ’ το σχολείο απειλεί να καταστρέψει τα πάντα, καθώς ο γιος τους βρίσκεται χτυπημένος από τον αδερφό της κοπέλας του… Όσο προχωράει η ιστορία, οι γονείς αρχίζουν να αμφιβάλλουν για τους κολλητούς φίλους του Τζακ, για τον γιο τους και τέλος για τους ίδιους, μέχρι που μαθαίνουν ότι έχει ανέβει στο youtube ένα ερασιτεχνικό βίντεο του Τζακ διάρκειας 4 λεπτών και 12 δευτερολέπτων που θέτει σε κίνδυνο την συμμετοχή του στις εξετάσεις. Ποιον μπορούν να εμπιστευτούν; Πρέπει να καλέσουν την αστυνομία ή να το χειριστούν μόνοι τους; Το βίντεο έχει ήδη 500.000 views!
«Ένα συναρπαστικό και γρήγορο έργο… για τέσσερις δυνατές ερμηνείες» (The Guardian)

Συντελεστές
Μετάφραση-Σκηνοθεσία-Φωτισμοί: Νικορέστης Χανιωτάκης
Πρωτότυπη μουσική: Κωστής Μαραβέγιας
Επιμέλεια κίνησης: Φαίδρα Νταϊόγλου
Σκηνικά – Κοστούμια: Ιωάννα Καλαβρού
Βοηθός σκηνοθέτη: Στέλλα Καραγεώργη
Φωτογραφίες αφίσας – προβών – Τrailer: Πάτροκλος Σκαφίδας
Φωτογραφίες παράστασης: Γιώργος Αναστασάκης
Design: Κωστής Σωτηράκος
Παίζουν (αλφαβητικά): Μάριος Βερτζίνης, Κατερίνα Πυρινή, Μαργαρίτα Ράμμου, Χρήστος Ροδάμης
Διάρκεια: 75 λεπτά (χωρίς διάλειμμα)
!!!! Η παράσταση είναι ακατάλληλη για θεατές κάτω των 12 ετών !!!!
Ρέθυμνο, Σπίτι του Πολιτισμού: Τετάρτη 11 και Πέμπτη 12 Μαρτίου, στις 21:00.
Τιμές εισιτηρίων:

Κανονικό: 15€
Μειωμένο: 12€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)

Ηλεκτρονική προπώληση: https://www.more.com/gr-el/tickets/theater/4-lepta-kai-12-deuterolepta-1 και στο ταμείο του θεάτρου μιάμιση ώρα πριν από την παράσταση

Ξενάγηση στη Συλλογή της Ελένης Γλύκατζη-Αρβελέρ στο Ρέθυμνο για την Παγκόσμια Ημέρα της Γυναίκας
2026-03-12 18:00 | ΚΕ.Μ.Ε.Ι.Ε.Δ.Ε. (Συλλογή Γλύκατζη-Αρβελέρ), Βερνάδου 14, Ρέθυμνου, 74131, Greece
Με αφορμή τον φετινό εορτασμό της Παγκόσμια Ημέρα της Γυναίκας, η ΧΕΝ Ρεθύμνου διοργανώνει εκδήλωση τιμής στη μνήμη της πρόσφατα εκλιπούσας βυζαντινολόγου Ελένη Γλύκατζη‑Αρβελέρ.
Στο πλαίσιο της εκδήλωσης, την Πέμπτη 12 Μαρτίου στις 18:00 θα πραγματοποιηθεί ξενάγηση στη Συλλογή «Τα εκ του ταμείου 600+1 μολύβια», από τον καθηγητή του Παιδαγωγικού Τμήματος Δημοτικής Εκπαίδευσης του Πανεπιστήμιο Κρήτης, Αντώνης Χουρδάκης.
Η έκθεση περιλαμβάνει προσωπικά αντικείμενα της διακεκριμένης ιστορικού, βιβλία, χειρόγραφα, καθώς και φωτογραφικό και οπτικοακουστικό υλικό που φωτίζει την προσωπική και ακαδημαϊκή της πορεία.
Η συλλογή φιλοξενείται στην οδό Βερνάρδου 14, στην παλιά πόλη του Ρέθυμνο, ενώ η ΧΕΝ απευθύνει ανοιχτό κάλεσμα σε μέλη και φίλους να παραστούν στην εκδήλωση.

«Και Εδώ»: Ηχητικός Περίπατος από την ομάδα Scarmi
2026-03-11 21:00 | Πλατεία 25ης Μαρτίου, Πλατεία 25ης Μαρτίου, Ρέθυμνο, Ρεθύμνου, 74100, Greece
«Και Εδώ» – Ηχητικός Περίπατος: Η ομάδα Scarmi επιστρέφει με αφορμή την Ημέρα της Γυναίκας και τον μήνα Μάρτιο σας προσκαλεί σε έναν ηχητικό, μουσικό, αφηγηματικό περίπατο που φωτίζει τις αθέατες όψεις της έμφυλης βίας στον δημόσιο χώρο του Ρεθύμνου.
Η 8η Μαρτίου δεν είναι μια ημέρα λουλουδιών και συμβολικών δώρων· είναι ημέρα μνήμης, διεκδίκησης, ισότητας και ουσιαστικού σεβασμού. Μια υπενθύμιση ότι τα δικαιώματα των γυναικών δεν είναι αυτονόητα, αλλά αποτέλεσμα αγώνων που συνεχίζονται.

Ο περίπατος «Και Εδώ» ανοίγει έναν χώρο ακρόασης και στοχασμού γύρω από όσα συχνά αποσιωπώνται. Με τη χρήση ακουστικών, οι συμμετέχοντες ακολουθούν μια κυκλική διαδρομή στην πόλη και βιώνουν μια πολυεπίπεδη αφήγηση: ανώνυμες μαρτυρίες γυναικών, λογοτεχνικά αποσπάσματα, πρωτότυπη μουσική και ηχητικά τοπία συνθέτουν έναν εναλλακτικό χάρτη εμπειριών.
Καθημερινά σημεία μεταμορφώνονται σε πεδία μνήμης και συνειδητοποίησης. Η πόλη αποκαλύπτεται ως ένας παράλληλος ηχητικός χάρτης, που μας καλεί να επανεξετάσουμε τη σχέση μας με τον χώρο, τα όρια και τη συνύπαρξη.
Το έργο βασίζεται σε πραγματικά βιώματα γυναικών που συλλέχθηκαν μέσω έρευνας και ερωτηματολογίων και έχουν δραματουργικά επεξεργαστεί για τις ανάγκες της ηχητικής εμπειρίας.
Η δράση παρουσιάστηκε για πρώτη φορά σε παραγωγή και συνεργασία με το Συμβουλευτικό Κέντρο Γυναικών της Διεύθυνσης Κοινωνικών Υπηρεσιών του Δήμου Ρεθύμνης, με αφορμή την 25η Νοεμβρίου – Διεθνή Ημέρα για την Εξάλειψη της Βίας κατά των Γυναικών.
«Η πατριαρχία δεν κατοικεί μόνο σε θεσμούς, αλλά και στον χώρο: στις αφανείς γωνιές της πόλης που δεν αποτυπώνονται σε επίσημους χάρτες».

Πότε: 11 Μαρτίου στο Ρέθυμνο
Ώρα: 21.00
Σημείο έναρξης: Πλατεία 25ης Μαρτίου, Ρέθυμνο (παρακαλείστε να βρίσκεστε στο χώρο 15 λεπτά νωρίτερα)
Είσοδος: 12€ (ενιαίο)
Διάρκεια: 60 λεπτά
Περιορισμένος αριθμός συμμετοχών: Και Εδώ _εισιτήρια
Συντελεστές
Σύλληψη / Δραματουργία / Σκηνοθεσία / Γραφιστικά / Αφήγηση: Αποστολάκη Ελεάννα
Πρωτότυπη Μουσική / Μίξη Ήχου / Ηχητικός Σχεδιασμός: Φλουρής Μιχάλης, Πιτσιδήμος Χριστόφορος
Παραγωγή: Ομάδα Scarmi (ΑΝΤΑΝΑΚΛΑΣΕΙΣ ΑΜΚΕ)
*Το έργο περιλαμβάνει αναφορές σε έμφυλη βία και κακοποιητικές εμπειρίες, οι οποίες ενδέχεται να λειτουργήσουν ως σημεία πυροδότησης για άτομα αντίστοιχα βιώματα…

Η αξία της επικοινωνίας στην ζωή της οικογένειας: Ομιλία στο 8ο Δημοτικό Σχολείο Ρεθύμνου
2026-03-11 18:00 | 8ο Δημοτικό Σχολείο Ρεθύμνου, Εμμανουήλ Παχλά, Περιβόλια, Ρεθύμνου, 74100, Ελλάδα
Ομιλία με θέμα «Η αξία της επικοινωνίας στην ζωή της οικογένειας», διοργανώνει το 8ο Δημοτικό Σχολείο Ρεθύμνου την Τετάρτη 11 Μαρτίου στις 18:00
Ομιλήτρια: Λύδια Κουτσάκη – Τρουλλινού, Ψυχολόγος, αναπλ. Επιστημονική Υπεύθυνη Κ.Π. Ρεθύμνης
Σε συνεργασία με το Κέντρο Πρόληψης Ρεθύμνης
Είσοδος ελεύθερη.

Η παράσταση «CHECK IN για 2» με την Ιωάννα Πηλιχού και τον Κωνσταντίνο Καζάκο στο Ρέθυμνο
2026-03-09 21:00 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
«Μια κωμωδία για όσους έμειναν ποτέ σε Airbnb και υποσχέθηκαν “ποτέ ξανά”… αλλά ξαναέκαναν κράτηση»
Μια συναρπαστική κωμωδία εγκλεισμού για δύο… και κάτι παραπάνω.
Εκείνος, οργανωτικός μέχρι ψυχαναγκασμού, με λίστες για τα πάντα, αγάπη για την τάξη και έλεγχο σε κάθε λεπτομέρεια. Εκείνη, χαοτική, αυθόρμητη, «ό,τι κάτσει», που ζει στη στιγμή και θεωρεί το πρόγραμμα… προσβολή στην ελευθερία της.
Δυο κόσμοι που δεν θα συναντιόντουσαν ποτέ στην πραγματικότητα, βρίσκονται ξαφνικά κλεισμένοι μαζί σε ένα διαμέρισμα.
Από τις συγκρούσεις για το ποιος θα πάρει τον καναπέ και τις διαφωνίες για το φαγητό, οι παρεξηγήσεις για τον καφέ, τα μισόλογα που γίνονται εκρήξεις, τις κωμικές προσπάθειες να χωρίσουν το σπίτι στα δύο … και μια αναπάντεχη φιλία που γεννιέται μέσα στο χάος. Η παράσταση «Check in για 2» φέρνει στη σκηνή όλες τις μικρές τραγωδίες της συγκατοίκησης που γίνονται ξέφρενη κωμωδία:
Μια κωμωδία εγκλεισμού που μιλάει για το χάος της διαφορετικότητας, την τρέλα της συγκατοίκησης και την ανακάλυψη ότι, καμιά φορά, το χειρότερο ταίρι μπορεί να αποδειχθεί και το καλύτερο.

Συντελεστές
Κείμενο: Μάκης Τσούφης
Σκηνοθεσία: Κωνσταντίνος Καζάκος
Ερμηνεύουν: Κωνσταντίνος Καζάκος & Ιωάννα Πηλιχού
Στο τσέλο: Σταύρος Παργινός
Σκηνογραφία – Κοστούμια: M-Paul
Μουσική: Γιάννης Μακρίδης
Κωμωδία, διάρκεια 80 λεπτά
Τιμές εισιτηρίων:
Γενική είσοδος: 18 ευρώ
Mειωμένο: 15 ευρώ (Φοιτητές , Άνεργοι, ΑΜΕΑ)
Δευτέρα 9 Μαρτίου στις 21.00
Στο Ρέθυμνο – CINELAND PANTELIS
Προπώληση: Ticketmaster.gr & Στο ταμείο του κινηματοθεάτρου
Kρατήσεις στο 2311219978 – 6936915422

«Μεσοπέλαγα»: Η μαύρη κωμωδία του Σλάβομιρ Μρόζεκ στο Φεστιβάλ Αντίβαρο
2026-03-08 21:00 | Θέατρο Αντίβαρο, Κριτοβουλίδου 15, Ρέθυμνο, Ρεθύμνου, 74100, Greece
«Μεσοπέλαγα»: Η αριστουργηματική μαύρη κωμωδία του Σλάβομιρ Μρόζεκ, με την σκηνοθετική υπογραφή του Νικολή Αβραμάκη και ζωντανή μουσική από τον Γιάννη Κιαγιαδάκη παρουσιάζεται στο Ρέθυμνο, στο 11ο Φεστιβάλ Αντίβαρο.
Τρεις ναυαγοί, μια σχεδία, κι ένας κόσμος που ακόμη επιπλέει. Όταν τελειώνουν οι προμήθειες, απομένει μόνο η ανθρώπινη φύση – ωμή, παράλογη, κωμικοτραγική. Ο Μρόζεκ στήνει μια μαύρη κωμωδία όπου όπου η πείνα λειτουργεί ως τροφή της εξουσίας. Η δικαιοσύνη, η δημοκρατία και ο πολιτισμός απογυμνώνονται από το προσωπείο τους, αφήνοντας να φανεί η γυμνή φύση του ανθρώπου – ικανή για τα πάντα. Μέσα από το γέλιο και τον τρόμο, ο συγγραφέας μάς φέρνει αντιμέτωπους με μια κοινωνία που έχει μάθει να καταναλώνει – ιδέες, αξίες, ανθρώπους. Και ρωτά: πόσο μακριά είμαστε διατεθειμένοι να φτάσουμε; Τι θυσιάζουμε για να σωθούμε; Πόσοι θα μείνουμε στη σχεδία – και ποιοι θα τολμήσουμε, μεσοπέλαγα , να κολυμπήσουμε στα βαθιά νερά της ελευθερίας;
μεσοπε
Σκηνοθεσία: Νικολής Αβραμάκης
Ζωντανή μουσική: Γιάννης Κιαγιαδάκης
Σκηνογραφία-ενδυματολογία: Μαρίνα Μουρτζή
Παίζουν: Βασίλης Ξενικάκης, Νίκος Ανδριγιαννάκης, Ορφέας Χατζηδημητρίου
Μετάφραση: Κυριακή Καζελίδου
Βοηθός σκηνοθέτη: Εύα Φουρλάνου
Βοηθός ενδυματολόγου – σκηνογράφου: Ζακ Σπινάκης
Μακιγιάζ: Μυρτώ Αλεξάκη
Φωτισμός: Κίμωνας Κίτρινος
Ηχοληψία/Sound design: Δημήτρης Χατζάκης
Διεύθυνση σκηνής: Γιάννης Αγγουρίδης
Κατασκευή σκηνικών αντικειμένων: Νίνα Γκουρογιάννη
Γραφιστικό περιβάλλον: Χρυσόστομος Σπετσίδης, Γιάννης Μαυραντωνάκης
Σάββατο 7 & Κυριακή 8 Μαρτίου 2026
Κράτηση εισιτηρίων γίνεται στο 6988399325.
Είσοδος στα 12 και 10 Ευρώ, ενώ διατίθεται και κάρτα διαρκείας για όλες τις παραστάσεις του Φεστιβάλ στην τιμή των 60 και 50 ευρώ αντίστοιχα.
Οι παραστάσεις ξεκινούν στις 21.00, στο θέατρο Αντίβαρο στην οδό Κριτοβουλίδου 15-17.

«Η Γυναίκα των Τεσσάρων Εποχών»: Εκδήλωση για την Παγκόσμια Ημέρα της Γυναίκας
2026-03-08 18:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Ο Σοροπτιμιστικός Όμιλος Ρεθύμνου «Ερωφίλη» διοργανώνει εκδήλωση με αφορμή την Παγκόσμια Ημέρα της Γυναίκας, την Κυριακή 8 Μαρτίου και ώρα 18:30, στο Σπίτι του Πολιτισμού στο Ρέθυμνο.
Θέμα της εκδήλωσης είναι «Η Γυναίκα των Τεσσάρων Εποχών», μια δραματοποιημένη αφήγηση αφιερωμένη στη διαχρονική πορεία, τη δύναμη και τη δημιουργικότητα της γυναίκας μέσα στον χρόνο.
Την ταυτότητα της παράστασης υπογράφει η Άννα Μπιθικότση (δραματοποιημένη αφήγηση – σενάριο – σκηνοθεσία), ενώ ερμηνεύει ο Σωτήρης Δογάνης. Σοπράνο και πιανίστρια είναι η Κατερίνα Μεγάλου, που θα πλαισιώσει μουσικά τη βραδιά.
Η εκδήλωση πραγματοποιείται με ελεύθερη είσοδο για το κοινό.

Ο Αντώνης Λεοντίδης στο Μικρό Καφέ
2026-03-21 21:30 | Μικρό Καφέ, Κριάρη 24, Ρέθυμνο, Ρεθύμνου, 74100, Ελλάδα
Ο Αντώνης Λεοντίδης (λύρα), ο Δημήτρης Κοκολάκης (λαούτο) και ο Χάρης Μπάκας (κρουστά) ζωντανά στο Μικρό Καφέ (Κριάρη 24 – έναντι ΟΑΕΔ).
Σάββατο 21 Μαρτίου – Έναρξη 21:30
Τηλ: 28310 54111

Δωρεάν ξενάγηση στην έκθεση: «Γυναίκες. Συνομιλίες Ελληνίδων Δημιουργών μέσα στον χρόνο»
2026-03-08 11:00 - 12:00 | Μουσείο Σύγχρονης Τέχνης Κρήτης, Μεσολογγίου 32, Ρέθυμνο, Ρεθύμνου, Ελλάδα
Στο πλαίσιο του εορτασμού της Παγκόσμιας Ημέρας της Γυναίκας, την Κυριακή 8 Μαρτίου 2026, το Μουσείο Σύγχρονης Τέχνης Κρήτης ανοίγει τις πύλες του για να υποδεχθεί το κοινό για μια δωρεάν ξενάγηση στην έκθεση: «Γυναίκες. Συνομιλίες Ελληνίδων Δημιουργών μέσα στον χρόνο».
Η ξενάγηση θα γίνει στις 11 το πρωί της προσεχούς Κυριακής από τον Υπεύθυνο Εκπαιδευτικού Τομέα του Μουσείου Σύγχρονης Τέχνης Κρήτης κ. Κώστα Χρηστίδη με ελεύθερη είσοδο για το κοινό.

Η έκθεση «ΓΥΝΑΙΚΕΣ. Συνομιλίες Ελληνίδων Δημιουργών μέσα στον χρόνο» φέρνει στο επίκεντρο τη γυναικεία ματιά στην καλλιτεχνική δημιουργία από το παρελθόν μέχρι σήμερα και πραγματοποιείται σε συνδιοργάνωση της Alpha Bank με το Μουσείο Σύγχρονης Τέχνης Κρήτης.
Περισσότερα από 67 αντιπροσωπευτικά έργα από 53 Ελληνίδες καλλιτέχνιδες που έδρασαν σε διαφορετικές ιστορικές περιόδους προσδιορίζουν τον ρόλο της γυναίκας στην καλλιτεχνική σκηνή της Ελλάδας.

Η Έκθεση «ΓΥΝΑΙΚΕΣ. Συνομιλίες Ελληνίδων δημιουργών μέσα στον χρόνο» έχει ως στόχο να αναδείξει την πολυφωνία, την ευαισθησία αλλά και την πρωτοπορία σημαντικών γυναικών από τον 19ο αιώνα μέχρι την σύγχρονη εποχή. Τα εκθέματα προέρχονται κυρίως από τη Συλλογή της Alpha Bank.
Με πρωτοβουλία του Μουσείου Σύγχρονης Τέχνης Κρήτης παρουσιάζονται παράλληλα και έργα σύγχρονων καλλιτεχνών, προσθέτοντας τη διάσταση ενός «ζωντανού» διαλόγου, δίνοντας «βήμα» σε νέες καλλιτέχνιδες που εκφράζουν τις αγωνίες, τα όνειρα και τις προκλήσεις της εποχής μας.
Η διάρκεια της έκθεσης θα είναι έως τις 26 Απριλίου 2026.

O Γιώργος Παξιμαδάκης και η Ηρώ Γεωργακάκη ζωντανά στο Living Room
2026-03-07 23:00 | Living Room Lounge Cafe, Ελευθερίου Βενιζέλου 5, Ρέθυμνο, Ρεθύμνου, 74100, Greece
O Γιώργος Παξιμαδάκης και η Ηρώ Γεωργακάκη ζωντανά στο Living Room.
Σάββατο 7 Μαρτίου – Έναρξη 23:00
Τηλ. 6984 846757.

Ο Μιχάλης Τζουγανάκης στην Ταβέρνα Πόπη
2026-03-07 22:00 | Ταβέρνα Πόπη, Ταβέρνα Πόπη, Ρέθυμνο, Ρεθύμνου, 74100, Ελλάδα
Ο Μιχάλης Τζουγανάκης με το συγκρότημά του στην Ταβέρνα Πόπη.
Σάββατο 7 Μαρτίου – Έναρξη 22:00.
Τηλ κρατήσεων: 2831072270 & 6973002263

Κρητική βραδιά με τον Χρύσανθο Μακράκη
2026-03-07 22:00 | Κοσμικό Κέντρο Μύθος, Αδελιανός Κάμπος, Ρέθυμνο, Ρεθύμνου, Greece
Κρητική βραδιά με τον Χρύσανθο Μακράκη στο Κοσμικό Κέντρο «Μύθος» στον Αδελιανό Κάμπο Ρεθύμνου.
Τηλ. 28310 71565.

«Μεσοπέλαγα»: Η μαύρη κωμωδία του Σλάβομιρ Μρόζεκ στο Φεστιβάλ Αντίβαρο
2026-03-07 21:00 | Θέατρο Αντίβαρο, Κριτοβουλίδου 15, Ρέθυμνο, Ρεθύμνου, 74100, Greece
μεσοπε«Μεσοπέλαγα»: Η αριστουργηματική μαύρη κωμωδία του Σλάβομιρ Μρόζεκ, με την σκηνοθετική υπογραφή του Νικολή Αβραμάκη και ζωντανή μουσική από τον Γιάννη Κιαγιαδάκη παρουσιάζεται στο Ρέθυμνο, στο 11ο Φεστιβάλ Αντίβαρο.
Τρεις ναυαγοί, μια σχεδία, κι ένας κόσμος που ακόμη επιπλέει. Όταν τελειώνουν οι προμήθειες, απομένει μόνο η ανθρώπινη φύση – ωμή, παράλογη, κωμικοτραγική. Ο Μρόζεκ στήνει μια μαύρη κωμωδία όπου όπου η πείνα λειτουργεί ως τροφή της εξουσίας. Η δικαιοσύνη, η δημοκρατία και ο πολιτισμός απογυμνώνονται από το προσωπείο τους, αφήνοντας να φανεί η γυμνή φύση του ανθρώπου – ικανή για τα πάντα. Μέσα από το γέλιο και τον τρόμο, ο συγγραφέας μάς φέρνει αντιμέτωπους με μια κοινωνία που έχει μάθει να καταναλώνει – ιδέες, αξίες, ανθρώπους. Και ρωτά: πόσο μακριά είμαστε διατεθειμένοι να φτάσουμε; Τι θυσιάζουμε για να σωθούμε; Πόσοι θα μείνουμε στη σχεδία – και ποιοι θα τολμήσουμε, μεσοπέλαγα , να κολυμπήσουμε στα βαθιά νερά της ελευθερίας;

Σκηνοθεσία: Νικολής Αβραμάκης
Ζωντανή μουσική: Γιάννης Κιαγιαδάκης
Σκηνογραφία-ενδυματολογία: Μαρίνα Μουρτζή
Παίζουν: Βασίλης Ξενικάκης, Νίκος Ανδριγιαννάκης, Ορφέας Χατζηδημητρίου
Μετάφραση: Κυριακή Καζελίδου
Βοηθός σκηνοθέτη: Εύα Φουρλάνου
Βοηθός ενδυματολόγου – σκηνογράφου: Ζακ Σπινάκης
Μακιγιάζ: Μυρτώ Αλεξάκη
Φωτισμός: Κίμωνας Κίτρινος
Ηχοληψία/Sound design: Δημήτρης Χατζάκης
Διεύθυνση σκηνής: Γιάννης Αγγουρίδης
Κατασκευή σκηνικών αντικειμένων: Νίνα Γκουρογιάννη
Γραφιστικό περιβάλλον: Χρυσόστομος Σπετσίδης, Γιάννης Μαυραντωνάκης
Σάββατο 7 & Κυριακή 8 Μαρτίου 2026
Κράτηση εισιτηρίων γίνεται στο 6988399325.
Είσοδος στα 12 και 10 Ευρώ, ενώ διατίθεται και κάρτα διαρκείας για όλες τις παραστάσεις του Φεστιβάλ στην τιμή των 60 και 50 ευρώ αντίστοιχα.
Οι παραστάσεις ξεκινούν στις 21.00, στο θέατρο Αντίβαρο στην οδό Κριτοβουλίδου 15-17.

Ανοιχτή εκδήλωση για την Ημέρα της Γυναίκας από το 14ο Πανελλήνιο Συνέδριο Φοιτητών Αρχαιολογίας
2026-03-07 17:00 - 20:30 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Το 14ο Πανελλήνιο Συνέδριο Φοιτητών Αρχαιολογίας διοργανώνει αυτό το Σάββατο 7 Μαρτίου μια ανοιχτή εκδήλωση με αφορμή την Ημέρα της Γυναίκας, στο Φοιτητικό Πολιτιστικό Κέντρο «ΞΕΝΙΑ» (Ψαρρού 46) και διαδικτυακά στον ακόλουθο σύνδεσμο: teams.microsoft.com.
Σας περιμένουμε σε μια βραδιά αφιερωμένη στη γυναικεία παρουσία και συμβολή στην έρευνα, την εκπαίδευση και τον πολιτισμό, με ομιλίες από διακεκριμένες ακαδημαϊκούς και ερευνήτριες:
Θα μιλήσουν οι :

Κατερίνα Κόπακα, Αρχαιολόγος, Καθηγήτρια Προϊστορικής Αρχαιολογίας, Πανεπιστήμιο Κρήτης
Αντωνία Λουρεντζάκη & Rachel Milio, Έδρα TALOS ERA Chair in AI for SSH (Τεχνητή Νοημοσύνη για τις Ανθρωπιστικές και Κοινωνικές Επιστήμες), Πανεπιστήμιο Κρήτης
Κατερίνα Δαλακούρα, Αναπληρώτρια Καθηγήτρια στην Ιστορία της Εκπαίδευσης και του Φύλου, Πανεπιστήμιο Κρήτης
Υβόν Αλεξία Κοσμά, Επίκουρη Καθηγήτρια με γνωστικό αντικείμενο «Κοινωνιολογία του Πολιτισμού», Πανεπιστήμιο Κρήτης

Παράλληλα, στον χώρο θα λειτουργεί Έκθεση Βιβλίου, δίνοντας σε όλους μια ευκαιρία να στηρίξουν ενεργά τη φοιτητική αυτή πρωτοβουλία και να ανακαλύψουν ενδιαφέροντα βιβλία.
Σάββατο 7 Μαρτίου – Φοιτητικό Πολιτιστικό Κέντρο «ΞΕΝΙΑ» – Ψαρρού 46

Έκθεση Βιβλίου: 17:00 – 20:30
Ομιλίες: 18:00 – 20:00

Σας περιμένουμε να συζητήσουμε, να ανταλλάξουμε σκέψεις και να γιορτάσουμε μαζί τη γνώση, την έρευνα και τη συλλογική δράση. Η παρουσία σας θα είναι πολύτιμη!

Συνάντηση της Παιδικής Λέσχης Ανάγνωσης της Δημόσιας Κεντρικής Βιβλιοθήκης Ρεθύμνου
2026-03-07 15:00 - 16:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
…όταν οι μέρες ήταν πιο φωτεινές, έβγαζε το παλιό της βιβλίο της χημείας ή έστεκε στην πόρτα του εργοστασίου και παρατηρούσε πώς μεταμορφώνονταν τα υλικά ως δια μαγείας. Φανταζόταν πώς θα ήταν αν έκανε δικά της αληθινά πειράματα…
Το Σάββατο 07/03, στις 15:00, οι Μαγικοί Αναγνώστες θα συναντηθούν με αφορμή το βιβλίο των Ίμοτζεν και Ιζαμπέλ Γκρίνμπεργκ «Η Μαρί Κιουρί και οι κόρες της»
Θα περιπλανηθούμε στις ιστορίες τριων σπουδαίων γυναικών που το όνομά τους είναι πια συνώνυμο του ταλέντου, του πείσματος, της πρωτοπορίας και του ανθρωπισμού. Θα αναζητήσουμε τη θέση των γυναικών στις επιστήμες και θα προσπαθήσουμε να φτιάξουμε το δικό μας «ραδιενεργό» υλικό.
Απαραίτητη προϋπόθεση συμμετοχής: να έχετε διαβάσει ολόκληρο το βιβλίο
Συντονίστρια Λέσχης Ανάγνωσης Παιδικού & Εφηβικού Βιβλίου: Χρυσούλα Κορκού.
Δηλώσεις συμμετοχής στα τηλέφωνα: 28310 29215 ή 28310 21246.
Από τη Δημόσια Κεντρική Βιβλιοθήκη Ρεθύμνου

Παρουσίαση του φωτογραφικού βιβλίου ASNAM στην Δημόσια Βιβλιοθήκη Ρεθύμνου
2026-03-07 12:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Παρουσίαση του φωτογραφικού βιβλίου ASNAM του George’s Salameh θα πραγματοποιηθεί στο πλαίσιο της έκθεσης EXPLORE PHOTOBOOKS στην Δημόσια Κεντρική Βιβλιοθήκη Ρεθύμνου, το Σάββατο 7 Μαρτίου στις 12:00.
Στο βιβλίο ASNAM, η σταδιακή επιτάχυνση της μνημειοποίησης της πίστης στον δημόσιο χώρο στον Λίβανο και στον μεσογειακό χώρο αποτελεί κεντρικό ζήτημα. Το βιβλίο είναι ένας στοχασμός πάνω σε μια αντιπαράθεση μεταξύ του ιερού και του βέβηλου, στη ρήξη μεταξύ ιδιωτικού και δημόσιου χώρου, πολίτη και ξένου και στην επανοικειοποίηση των αγαλμάτων από πολιτικά και θρησκευτικά συμφέροντα.
Το έργο ASNAM πραγματοποιήθηκε σε ένα διάστημα δεκαέξι ετών κατά τη διάρκεια επτά σύντομων επισκέψεων του Georges Salameh στο Λίβανο, μεταξύ του 2009 και 2025.
Για το βιβλίο που εκδόθηκε από τη MeMSéA στην Αθήνα 2025 θα μιλήσουν ο ίδιος ο δημιουργός και η σχεδιάστρια Στεφανία Ορφανίδου.
*Λόγω της θερμής ανταπόκρισης του κοινού, η έκθεση Explore Photobooks παρατείνεται και θα είναι επισκέψιμη έως τις 13 Μαρτίου.

Κρητική βραδιά με τον Αλέξανδρο Τζανακάκη
2026-03-06 22:00 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Ο Αλέξανδρος Τζανακάκης σε μια κρητική βραδιά στο μεζεδοπωλείο «Αλλού γι’ αλλού».
Παρασκευή 6 Μαρτίου – Έναρξη 22:00.
Τηλέφωνο κρατήσεων 6974025703.

Τελετή ονοματοδοσίας της νέας πτέρυγας της Βιβλιοθήκης του Πανεπιστημίου Κρήτης στο Ρέθυμνο με το όνομα «Αλέξης Πολίτης»
2026-03-06 18:30 | Βιβλιοθήκη Πανεπιστημίου Κρήτης, Πανεπιστήμιο Κρήτης, Γάλλου, Ρέθυμνο, Ρεθύμνου, 74100, Ελλάδα
Το Πανεπιστήμιο Κρήτης τιμά τη μνήμη του Αλέξη Πολίτη, ονομάζοντας τη νέα πτέρυγα της Βιβλιοθήκης στο Ρέθυμνο πτέρυγα «Αλέξης Πολίτης». Η τελετή θα πραγματοποιηθεί την Παρασκευή 6 Μαρτίου 2026, στις 6.30 το απόγευμα.

Θα χαιρετίσουν ο Πρύτανης του Πανεπιστημίου Κρήτης καθηγητής Γεώργιος Μ. Κοντάκης, η Αντιπρύτανις Ανάπτυξης Διεθνών Σχέσεων και Εξωστρέφειας καθηγήτρια Μελίνα Ταμιωλάκη, η διευθύντρια της Βιβλιοθήκης Ελένη Κωβαίου, ο πρώην διευθυντής της Μιχάλης Τζεκάκης, καθώς και ο καθηγητής του Τμήματος Φιλολογίας και νυν Δήμαρχος Ηρακλείου Αλέξης Καλοκαιρινός.

Κύριοι ομιλητές, ο ιστορικός της αρχαιότητας και παλαιό μέλος ΔΕΠ του Πανεπιστημίου Κρήτης Δημήτρης Κυρτάτας, ο ιστορικός της επανάστασης του 1821 Παναγιώτης Στάθης, μια από τις πρώτες φοιτήτριες του Αλέξη Πολίτη, η Αγγέλα Γιώτη, τώρα νεοελληνίστρια στο Τμήμα Φιλολογίας, και ο μεταπτυχιακός φοιτητής, από τους τελευταίους που άκουσαν τον Αλέξη Πολίτη στην τάξη, Δημήτρης Κουκάκης. Η βυζαντινολόγος Μαρίνα Δετοράκη θα διαβάσει κείμενο του Αλέξη Πολίτη για τις βιβλιοθήκες, προσθέτοντας και τη δική της πινελιά στο πορτρέτο του.

Η τελετή πλαισιώνεται από την Κλεοπάτρα Κυρτάτα και την Αγγέλα Καστρινάκη στο φλάουτο, και από τον διδάκτορα του Τμήματος Φιλολογίας Φώτη Δούσο στην κιθάρα.

Η Παιδική Σκηνή Θεσσαλονίκης παρουσιάζει την παράσταση «Ο Γουίνι και οι φίλοι του – Αποστολή: Τιγροσύνη!»
2026-03-06 16:30 - 20:00 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Το αγαπημένο αρκουδάκι των παιδιών και η παρέα του ζωντανεύουν στη σκηνή μέσα από τη νέα παραγωγή της Παιδικής Σκηνής Θεσσαλονίκης, «Ο Γουίνι και οι φίλοι του – Αποστολή: Τιγροσύνη!», μια παράσταση γεμάτη χιούμορ, μουσική, φαντασία και μπόλικη…τιγροσύνη, που αναδεικνύει τη σημασία του να πιστεύεις στον εαυτό σου, να σηκώνεσαι κάθε φορά που πέφτεις και να μη χάνεις ποτέ μα ποτέ τη χαρά του παιχνιδιού!
Έρχεται στην Κρήτη, για περιορισμένο αριθμό παραστάσεων τον Μάρτιο.

Αν κάποια μέρα περπατήσεις στο μονοπάτι που οδηγεί στο Δάσος των Γαλάζιων Ονείρων, τότε σίγουρα θα συναντήσεις τον πιο γλυκό ήρωα που γνώρισες ποτέ: τον Γουίνι το αρκουδάκι! Κι αν συνεχίσεις λίγο πιο μέσα, πίσω από τα δέντρα, θα βρεις κι όλους τους αγαπημένους του φίλους: τον αεικίνητο Τίγρη, τον γλυκούλη Πίγκλετ, τον γκρινιάρη αλλά αξιαγάπητο Γκαρύ, τον πολυάσχολο Λαγό και τη σοφή Κουκουβάγια.
Όλοι μαζί μπλέκουν σε νέες, ξεκαρδιστικές αλλά και συγκινητικές χοροπηδοπεριπέτειες που μιλούν για τη φιλία, την αποδοχή, την επιμονή και, φυσικά, για τη χαρά του παιχνιδιού. Γιατί, τι άλλο χρειάζεται κανείς για να είναι ευτυχισμένος; Έναν φίλο που θα τον βοηθάει να σηκωθεί όταν πέφτει και θα γελάει δυνατά μαζί του όταν όλα πάνε στραβά.
Η παράσταση είναι ένα ζωντανό, μουσικοθεατρικό παιχνίδι γεμάτο θετική ενέργεια, γέλια και εκπλήξεις. Οι μικροί θεατές γίνονται μέρος της δράσης, βοηθώντας τους ήρωες να ξεπεράσουν τις δυσκολίες τους. Και, κάπως έτσι, το θέατρο μετατρέπεται σε μια μεγάλη, χαρούμενη παρέα!
Με πολύχρωμα κοστούμια, ονειρεμένα σκηνικά και τραγούδια που θα σας μείνουν στο μυαλό, το ταξίδι στο Δάσος των Γαλάζιων Ονείρων θα γίνει μια εμπειρία που θα θυμάστε για καιρό. Μια εμπειρία που δεν είναι μόνο για τα παιδιά, αλλά και για τους μεγάλους που θέλουν να ξαναβρούν το παιδί μέσα τους.
ΤΑΥΤΟΤΗΤΑ ΠΑΡΑΣΤΑΣΗΣ
Κείμενο: Δημήτρης Μέξης
Σκηνοθεσία: Ανδρονίκη Μαλακόζη
Μουσική: Μανώλης Γερεμπακάνης
Χορογραφίες: Δημήτρης Μέξης
Σκηνικά – Κοστούμια: Παιδική Σκηνή Θεσσαλονίκης
Φωτισμοί: Emin Sirimsi
Γραφιστικός σχεδιασμός: Playwalk
Φωτογραφίες & Βίντεο: Karen Gkiounasian
Παραγωγή: Παιδική Σκηνή Θεσσαλονίκης
ΠΑΙΖΟΥΝ: Βίκυ Δαλαμήτρα, Κωστής Κοσμίδης, Έρα Μπόικου, Θανάσης Σφέτσος
Στον ρόλο του αφηγητή ο Στέλιος Ζαφειρίου

Παραστάσεις:
ΡΕΘΥΜΝΟ
Cineland Παντελής
Παρασκευή 6 Μαρτίου στις 16:30 και στις 18:30
Προπώληση με μειωμένη τιμή: Ταμείο Cineland Παντελής (28310 29241) & στο more.com
Εισιτήρια: 10€ προπώληση, 12€ στο ταμείο
Διάρκεια: 70′
Πληροφορίες: 2311 284773 & paidikiskini.gr

«Η δύναμη της ομορφιάς»: Εσπερίδα & Έκθεση Φωτογραφίας από την Διεύθυνση Κοινωνικών Υπηρεσιών Δήμου Ρεθύμνης
2026-03-06 10:00 - 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η Διεύθυνση Κοινωνικών Υπηρεσιών Δήμου Ρεθύμνης, σε συνεργασία με το Κέντρο Συμβουλευτικής του Δήμου Ρεθύμνης, διοργανώνει εσπερίδα με τίτλο: «Η δύναμη της ομορφιάς – Όταν η εξωτερική εμφάνιση καθορίζει την ταυτότητα και τη θέση μας στην κοινωνία», την Τετάρτη 4 Μαρτίου 2026, από 18:00 έως 20:00, στο Σπίτι του Πολιτισμού Ρεθύμνου.

Στο πλαίσιο της εσπερίδας θα πραγματοποιηθούν και τα εγκαίνια της έκθεσης φωτογραφίας με τίτλο: «Η εικόνα της γυναίκας μέσα στον χρόνο – Γυναίκες από το χθες στο Σήμερα».
Η έκθεση θα φιλοξενείται στον ίδιο χώρο από Τετάρτη 4 έως Παρασκευή 6 Μαρτίου 2026.
Ώρες λειτουργίας έκθεσης:

10:00 – 13:00 (πρωί)
18:00 – 20:00 (απόγευμα)

Τη διοργάνωση υποστηρίζει ο Δήμος Ρεθύμνης.
Η είσοδος είναι ελεύθερη για το κοινό.

Παρουσιάζεται το Εκπαιδευτικό Περιβαλλοντικό Πρόγραμμα «Δώσε αξία στην επόμενη ζωή του»
2026-03-06 09:00 - 12:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Πιστός στην παράδοση που έχει δημιουργήσει στον κρίσιμο τομέα των περιβαλλοντικών δράσεων ο Δήμος Ρεθύμνης βρίσκεται στην ευχάριστη θέση να παρουσιάσει στο ευρύ κοινό άλλο ένα σημαντικό πρόγραμμα το οποίο ολοκληρώθηκε.
Πρόκειται για το Εκπαιδευτικό Περιβαλλοντικό Πρόγραμμα με τίτλο «Δώσε αξία στην επόμενη ζωή του», το οποίο υλοποιήθηκε σε συνεργασία με τη Διεύθυνση Πρωτοβάθμιας Εκπαίδευσης Ρεθύμνου, στο πλαίσιο του ευρωπαϊκού έργου e-WAsTER (Interreg Euro-Med) για τη βιώσιμη διαχείριση των ηλεκτρικών και ηλεκτρονικών αποβλήτων.
Η εκδήλωση θα πραγματοποιηθεί την Παρασκευή, 6 Μαρτίου του 2026 από τις 09:00 έως τις 12:00 στο «Σπίτι του Πολιτισμού» και περιλαμβάνει τέσσερις ενότητες: την παρουσίαση του έργου e-WAsTER , την παρουσίαση του Εκπαιδευτικού Περιβαλλοντικού Προγράμματος «Δώσε αξία στην επόμενη ζωή του» της πιλοτικής εφαρμογής «WEEE BEHAVE», την προβολή βίντεο και θεατρικών έργων που δημιούργησαν οι μαθητές των Δημοτικών Σχολείων και τις απονομές των βραβείων και των επαίνων για τις διαγωνιστικές δράσεις του Προγράμματος.

Μουσική βραδιά στο Sky Park
2026-03-02 21:00 | Sky Park, Μάχης Κρήτης 160, Ρέθυμνο, Κρήτη, 74132, Greece
Ο Δημήτρης Τζίμας, ο Βαγγέλης Ματσουλιάδης και η Μαρία Δασκαλάκη ζωντανά στο Sky Park στον Πλατανιά Ρεθύμνου.
Δευτέρα βράδυ, από τις 21:00.
Τηλ για κρατήσεις 28310 24905.

Φεστιβάλ Αντίβαρο: Η «Ισμήνη» της Καρόλ Φρεσέτ με την Ηλέκτρα Φραγκιαδάκη
2026-03-01 21:00 | Θέατρο Αντίβαρο, Κριτοβουλίδου 15, Ρέθυμνο, Ρεθύμνου, 74100, Greece
Με την «Ισμήνη» ξεκινάει το 11ο Φεστιβάλ Αντίβαρο. Η «Ισμήνη» της Καρόλ Φρεσέτ, με πρωτότυπο τίτλο Ismène, πρωτοπαρουσιάστηκε στη σκηνή την 1η Ιουνίου 2023 στην «Άνοιξη των Κωμικών» της γαλλικής πόλης Μονπελιέ.
Καθένας έχει το ρόλο του στο θέατρο του κόσμου.
Ποιο ρόλο αναλαμβάνουμε να υποδυθούμε στην πραγματική ζωή;
Μέχρι που φτάνουμε για να υπερασπιστούμε τον ρόλο αυτό;
Και ποιος τελικά κερδίζει τις εντυπώσεις
και πρωταγωνιστεί στο θέατρο του κόσμου που καθημερινά γράφεται;

Η Ισμήνη της πολυβραβευμένης Καναδής συγγραφέα Καρόλ Φρεσέτ (Carole Fréchette) έρχεται για να δώσει φωνή σε έναν από τους πιο σιωπηλούς χαρακτήρες της αρχαίας τραγωδίας. Με λόγο άμεσο, αιχμηρό και ανθρώπινο, η Ισμήνη βγαίνει από τη σκιά της Αντιγόνης και μας καλεί να ξαναδούμε τον μύθο μέσα από μία άλλη ματιά.
Η Ισμήνη ξεκινά το ταξίδι της από το Ρέθυμνο και το 11ο Φεστιβάλ Αντίβαρο 2026 (27, 28 Φεβρουαρίου και 1η Μαρτίου) και συνεχίζει στην Αθήνα, στη σκηνή του ARROYO, από τις 7 Μαρτίου και κάθε Σάββατο και Κυριακή, στις 19.00.
ΥΠΟΘΕΣΗ
Χρόνια μετά τα γεγονότα της Θήβας, η Ισμήνη παίρνει τον λόγο. Θυμάται, αμφιβάλλει, θυμώνει, αυτοσαρκάζεται. Μιλά για την Αντιγόνη, για τον φόβο που την κράτησε ακίνητη, για την ενοχή που κουβαλάει ακόμα. Εμφανίζεται ως μια γυναίκα του σήμερα, όπου καλείται να παραθέσει την δική της εκδοχή, για τα δραματικά γεγονότα του παρελθόντος. Η Ισμήνη δεν απολογείται ούτε ζητά συγχώρεση.
Το έργο αγγίζει με τρυφερότητα, λεπτότητα αλλά και βάθος τις αδερφικές σχέσεις, ένα ζήτημα που πολλές φορές σημαδεύει ανεξίτηλα τη ζωή μας. Πολύ περισσότερο αγγίζει το θέμα της μαχητικότητας και επαναστατικότητας απέναντι σε όσα αντιμετωπίζουμε, προτείνοντας ως προτιμότερο όχι βέβαια τον συμβιβασμό αλλά την διακριτική, αθόρυβη και ουσιαστική παρέμβαση και πάνω από όλα τη διατήρηση της ζωής.
ΣΗΜΕΙΩΜΑ ΣΚΗΝΟΘΕΤΗ
Η Ισμήνη είναι μια από τις πιο περιφρονημένες μορφές στην αρχαία τραγωδία. Στη θεμελιώδη μελέτη του George Steiner με τίτλο Αντιγόνες, όπου συζητείται εκτενέστατα η χρήση του μύθου, όπως αποκρυσταλλώθηκε στην πασίγνωστη τραγωδία του Σοφοκλή, μετά βίας τής αφιερώνονται μερικές σελίδες που μετριούνται στα δάκτυλα του ενός χεριού. Στη σύγχρονη Ελλάδα ωστόσο, βρίσκει επάξια τη θέση της στην Τέταρτη Διάσταση, τη σημαντικότατη συλλογή θεατρικών έργων που έχει γράψει ο Γιάννης Ρίτσος. Μισό αιώνα αργότερα, χωρίς να γνωρίζει στο ελάχιστο τον Έλληνα ποιητή, η Καναδή Καρόλ Φρεσέτ κινείται στους ίδιους δρόμους: η Ισμήνη της είναι ζωντανή, δυναμική, ισορροπημένη, θηλυκή, σύγχρονη. Στέκεται μόνη μπροστά στους θεατρικούς προβολείς και αφηγείται την δική της εκδοχή της ιστορίας, όχι ως μία σκιά, ούτε απολογούμενη, αλλά ως μία γυναίκα που επέλεξε τη ζωή. Απομακρυσμένη από τον θόρυβο της δόξας και της αυτοθυσίας, η Ισμήνη υπερασπίζεται το δικαίωμα στην επιβίωση, στον φόβο, στη σκέψη, στην αμφιβολία. Η φωνή της, αποσιωπημένη για αιώνες, δεν κραυγάζει, αλλά επιμένει· δεν ηρωοποιείται, αλλά αντιστέκεται με τον δικό της, ανθρώπινο τρόπο. Πρόκειται για ένα έργο – γέφυρα ανάμεσα στην αρχαιότητα και το σήμερα. Μια σύγχρονη γυναικεία φωνή από την άλλη πλευρά του Ατλαντικού αναδεικνύει λιγότερο φωτισμένες πτυχές του Σοφόκλειου δράματος.
Τι σημαίνει να ζεις όταν η Ιστορία απαιτεί θυσίες; Και ποια ζωή αξίζει τελικά να αφηγηθούμε; Μέσα από μια σύγχρονη, λιτή, ανατρεπτική και βαθιά πολιτική γραφή, η παράσταση μετατρέπει τη σκηνή σε τόπο εξομολόγησης και αντίστασης. Η Ισμήνη δεν ζητά δικαίωση· ζητά να ακουστεί.
Μανόλης Σειραγάκης

ΤΑΥΤΟΤΗΤΑ ΠΑΡΑΣΤΑΣΗΣ
Κείμενο: Καρόλ Φρεσέτ (Carole Fréchette)
Μετάφραση: Δημήτρης Φίλιας
Σκηνοθεσία: Μανόλης Σειραγάκης
Σκηνογραφία- ενδυματολογία: Κάλλη Καραδάκη
Φωτογραφίες: Έφη Καρανικόλα – Ευάγγελος Έξαρχος- Κώστας Γκιόκας
Μακιγιάζ: Ελένη Ζουρελίδου
Οργάνωση και εκτέλεση παραγωγής: Θέατρο Αντίβαρο
Υπ. Επικοινωνίας: Γεωργία Ζούμπα
Τρέιλερ: Έφη Καρανικόλα
Τον ρόλο της Ισμήνης ερμηνεύει η Ηλέκτρα Φραγκιαδάκη
ΣΤΟΙΧΕΙΑ ΠΑΡΑΣΤΑΣΗΣ:
Ημέρες Φεστιβάλ Αντίβαρο: 27, 28 Φεβρουαρίου και 01 Μαρτίου στις 21.00.||Κρατήσεις: 6988399325
Διάρκεια: 55 λεπτά (χωρίς διάλειμμα)
Οι παραστάσεις ξεκινούν στις 21.00, στο θέατρο Αντίβαρο στην οδό Κριτοβουλίδου 15-17.

Διάλεξη στο Λύκειο Ελληνίδων με θέμα «Η Ελληνική Γλώσσα στη Διαχρονία της: Βυζαντινή Περίοδος»
2026-03-01 19:30 | Λύκειο Ελληνίδων Ρεθύμνου, Ελευθερίου Βενιζέλου 79, Ρέθυμνο, Ρεθύμνου, 74100, Ελλάδα
Το Λύκειο των Ελληνίδων Ρεθύμνης εγκαινιάζει μια νέα σειρά ομιλιών και δράσεων με επίκεντρο την Ελληνική Γλώσσα, ανταποκρινόμενο στο κάλεσμα των καιρών, της Παράδοσης και στις ανάγκες της τοπικής κοινωνίας. Η πρωτοβουλία φέρει τον γενικό τίτλο «Η Ελληνική Γλώσσα στη Διαχρονία της» και φιλοδοξεί να αναδείξει τον απαράμιλλο πλούτο, τη διαχρονική αξία και τον καθοριστικό ρόλο της γλώσσας μας στη διαμόρφωση και διατήρηση της Ελληνικής Ταυτότητας, Ιδέας και Πολιτισμού.
Η έναρξη του κύκλου θα πραγματοποιηθεί την Κυριακή 1η Μαρτίου, στις 7.30 μ.μ., στην αίθουσα του Λυκείου, με ομιλητή τον Επίκουρο Καθηγητή Βυζαντινής Φιλολογίας του Πανεπιστήμιο Κρήτης, κ. Δημήτριο Σκρέκα.
Θέμα της διάλεξης θα είναι: «Η Ελληνική Γλώσσα στη Διαχρονία της: Βυζαντινή Περίοδος».
Τους επόμενους μήνες, έως το τέλος του έτους, θα ακολουθήσουν ακόμη τρεις ξεχωριστές παρουσιάσεις από διακεκριμένους ομιλητές. Παράλληλα, από την 1η Μαρτίου ξεκινά ειδική δράση που αφορά τις ελληνικές επιγραφές σε καταστήματα και λοιπούς επαγγελματικούς χώρους της πόλης, ενώ σε μεταγενέστερο χρόνο θα διοργανωθούν εκδηλώσεις για παιδιά με θέμα «Η γλώσσα μας!».
Στο πλαίσιο της πρωτοβουλίας, από την 1η Μαρτίου έως και την 31η Μαΐου 2026, οι επιχειρήσεις «Λιανδρής» και «Επιγραφείο» θα προσφέρουν έκπτωση 10% για επιγραφές που θα είναι γραμμένες στην Ελληνική γλώσσα. Επιπλέον, το Λύκειο των Ελληνίδων Ρεθύμνης θα προσφέρει δύο δωροκάρτες αξίας 100 ευρώ σε δύο τυχερούς επαγγελματίες με ελληνικές επιγραφές, κατόπιν κλήρωσης που θα πραγματοποιηθεί στην εκδήλωση για τον «Κλήδονα», στις 17 Ιουνίου, στην Πλατεία Μικρασιατών.

Εκδήλωση γνωριμίας και ενημέρωσης από τον Σύλλογο Φίλων του Πολεμικού Μουσείου Ρεθύμνου
2026-03-01 18:00 | Λέσχη Αξιωματικών Ρεθύμνου, Μεγ. Αλεξάνδρου 104, Ρέθυμνο, 74131, Greece
Ο Σύλλογος Φίλων του Πολεμικού Μουσείου προσκαλεί τα μέλη και τους φίλους του σε εκδήλωση γνωριμίας και ενημέρωσης, η οποία θα πραγματοποιηθεί την Κυριακή 1 Μαρτίου 2026 και ώρα 18:00, στη Λέσχη Αξιωματικών Ρεθύμνου.
Κατά τη διάρκεια της εκδήλωσης, θα γίνει ανασκόπηση των δράσεων που πραγματοποιήθηκαν το προηγούμενο διάστημα θα παρουσιαστεί το πλαίσιο των μελλοντικών δράσεων και πρωτοβουλιών και θα ακολουθήσει ανοιχτή συζήτηση με ανταλλαγή απόψεων όπου θα εξετασθούν δυνατότητες ενεργού συμμετοχής, εθελοντισμού και στήριξης του έργου του Συλλόγου.
Η συνάντηση αυτή αποτελεί μια όμορφη ευκαιρία επικοινωνίας, ανταλλαγής απόψεων και σύσφιξης των σχέσεων μεταξύ των φίλων του Συλλόγου.
Κόστος συμμετοχής 8€ ανά άτομο (περιλαμβάνει καφέ/αναψυκτικό και κεράσματα).

Εκδήλωση από τους μαθητές του Μουσικού Σχολείου Ρεθύμνου για τα Τέμπη
2026-03-01 13:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Με αφορμή τη συμπλήρωση τριών χρόνων από το τραγικό δυστύχημα στα Τέμπη, οι μαθητές του Μουσικού Σχολείου Ρεθύμνου, με την υποστήριξη του Συλλόγου Γονέων και Κηδεμόνων του σχολείου μας, διοργανώνουν μια εκδήλωση μνήμης αφιερωμένη στα θύματα και στις οικογένειές τους.
Τρία χρόνια μετά, η πληγή παραμένει ανοιχτή. Δεν ξεχνάμε. Δεν συνηθίζουμε. Και κυρίως δεν επιτρέπουμε στη σιωπή να καλύψει την ανάγκη για μνήμη και δικαιοσύνη. Οι μαθητές μας, με την ευαισθησία και την ειλικρίνεια που χαρακτηρίζει τη νεότητα, επιλέγουν να εκφραστούν με τον τρόπο που γνωρίζουν καλύτερα: μέσα από την τέχνη.
Στην εκδήλωση θα τραγουδήσουν, θα ερμηνεύσουν έργα στα έγχορδα, στα κρουστά και στα πνευστά όργανα, και θα απαγγείλουν ποιήματα Ελλήνων ποιητών.
Το πρόγραμμα περιλαμβάνει μελοποιημένη ποίηση και τραγούδια από τη σύγχρονη και την έντεχνη ελληνική σκηνή, έργα που μιλούν για την απώλεια, τη μνήμη, την ελπίδα, αλλά και τη δύναμη της συλλογικότητας.
Η μουσική και ο λόγος γίνονται γέφυρα. Γίνονται τρόπος να σταθούμε όλοι μαζί απέναντι σε αυτό που συνέβη. Να τιμήσουμε τους ανθρώπους που χάθηκαν τόσο άδικα. Να δώσουμε χώρο στο πένθος, αλλά και στη διεκδίκηση ενός ασφαλέστερου και δικαιότερου αύριο.
Για τα παιδιά μας, αυτή η εκδήλωση είναι ένα μάθημα ζωής. Είναι η απόδειξη ότι το σχολείο δεν είναι μόνο γνώση και τεχνική κατάρτιση, αλλά καλλιέργεια συνείδησης. Είναι ο χώρος όπου η τέχνη συναντά την κοινωνική ευαισθησία και μετατρέπεται σε πράξη.
Καλούμε όλη την τοπική κοινωνία να παρευρεθεί και να σταθεί δίπλα στους μαθητές μας σε αυτή την προσπάθεια. Η παρουσία όλων είναι σημαντική, γιατί η μνήμη είναι υπόθεση συλλογική.
Σας περιμένουμε όλους!

Ημερίδα με θέμα «Γνωρίζοντας την Αξό – Αρχαιολογία και πολιτιστική συνέχεια»
2026-03-01 11:30 | Έναγρον, Enagron Cretan Ecotourism Village, Αξός, Ρεθύμνου, Greece
Με επίκεντρο την ιστορική τεκμηρίωση και τη διαχρονική φυσιογνωμία της Αξού, θα πραγματοποιηθεί την Κυριακή 1 Μαρτίου 2026 και ώρα 11:30 π.μ., στη Συνεδριακή Αίθουσα του Οικοτουριστικού Χωριού «Έναγρον» στην Αξό, η ημερίδα με τίτλο «Γνωρίζοντας την Αξό: Αρχαιολογία & Πολιτιστικό Τοπίο».
Η εκδήλωση υλοποιείται στο πλαίσιο συνδιοργάνωσης της Περιφέρειας Κρήτης του Δήμου Μυλοποτάμου, της Εφορείας Αρχαιοτήτων Ρεθύμνου, της Δημόσιας Κεντρικής Βιβλιοθήκης Ρεθύμνου, της Δημοτικής Κοινότητας Αξού και του Πολιτιστικού Συλλόγου Αξού – Λιβάδας.
Σκοπός της ημερίδας είναι η τεκμηριωμένη ανάδειξη της ιστορικής πορείας και της πολιτιστικής ταυτότητας της Αξού, μέσα από τα πορίσματα της αρχαιολογικής έρευνας και τη μελέτη των μνημείων της περιοχής. Τα αρχαιολογικά δεδομένα και οι διαδοχικές φάσεις κατοίκησης αναδεικνύουν τη διαχρονική σημασία της περιοχής στον ιστορικό χάρτη της Κρήτης.
Η Δρ. Μαρία Πατεράκη, αρχαιολόγος, θα παρουσιάσει την εισήγηση με θέμα «Αξός: Το ταξίδι μιας αρχαίας κρητικής πόλης μέσα από τα μνημεία και τα αρχαιολογικά της ευρήματα», εστιάζοντας στα τεκμήρια της ανασκαφικής έρευνας και στη σημασία τους για την κατανόηση της εξέλιξης της πόλης κατά την αρχαιότητα.
Στη συνέχεια, οι Σταματίνα Δημάκη και Νικολέττα Πύρρου, αρχαιολόγοι, θα αναπτύξουν το θέμα «Χριστιανικά μνημεία της Αξού», παρουσιάζοντας τη βυζαντινή και μεταβυζαντινή κληρονομιά της περιοχής και φωτίζοντας τη συνέχεια της λατρευτικής και οικιστικής δραστηριότητας.
Η ημερίδα θα ολοκληρωθεί με την ομιλία του Κ. Σπανουδάκη, Καθηγητή ΑΕ Φιλολογίας στο Πανεπιστήμιο Κρήτης και Προέδρου του Εφορευτικού Συμβουλίου της Δημόσιας Κεντρικής Βιβλιοθήκης Ρεθύμνου, με θέμα «Η Αξός θεματοφύλακας μνήμης: Από την αρχαιότητα στην εποχή μας», αναδεικνύοντας τη σημασία της ιστορικής συνείδησης ως στοιχείου συνοχής και προοπτικής για τη σύγχρονη κοινωνία.
Η είσοδος είναι ελεύθερη για το κοινό.
Πρόγραμμα Ημερίδας
Κυριακή 1 Μαρτίου 2026
Ώρα έναρξης: 11:30 π.μ.
Συνεδριακή Αίθουσα «Έναγρον» – Οικοτουριστικό Χωριό Αξός
11:30 – 11:45 Προσέλευση – Χαιρετισμοί διοργανωτών
11:45 – 12:15 «Αξός: Το ταξίδι μιας αρχαίας κρητικής πόλης μέσα από τα μνημεία και τα αρχαιολογικά της ευρήματα»
Εισηγήτρια: Δρ. Μαρία Πατεράκη, Αρχαιολόγος
12:15 – 12:40 «Χριστιανικά μνημεία της Αξού»
Εισηγήτριες: Σταματίνα Δημάκη, Αρχαιολόγος – Νικολέττα Πύρρου, Αρχαιολόγος
12:40 – 13:10 «Η Αξός θεματοφύλακας μνήμης: Από την αρχαιότητα στην εποχή μας»
Ομιλητής: Κ. Σπανουδάκης, Καθηγητής ΑΕ Φιλολογίας Πανεπιστημίου Κρήτης – Πρόεδρος Εφορευτικού Συμβουλίου Δημόσιας Κεντρικής Βιβλιοθήκης Ρεθύμνου
13:10 – 13:30 Συζήτηση – Παρεμβάσεις – Κλείσιμο ημερίδας

Παρουσίαση βιβλίου του Ματθαίου Δημ. Φραϊδάκη από τον Πολιτιστικό Σύλλογο Γάλλου «Ο Γαλλιανός»
2026-03-01 11:00 | Γάλλος, Γάλλος Ρεθύμνου, Ρέθυμνο, Ρεθύμνου, Ελλάδα
Ο Πολιτιστικός Σύλλογος Γάλλου «Ο Γαλλιανός» διοργανώνει την παρουσίαση του βιβλίου του Ματθαίου Δημ. Φραϊδάκη με τίτλο «Τα που Αναθυμούμαι… Αναθιβάνω και Ιστορώ».
Η εκδήλωση θα πραγματοποιηθεί την Κυριακή 1 Μαρτίου 2026 και ώρα 11:00 π.μ., στην αίθουσα εκδηλώσεων του Πολιτιστικού Συλλόγου Γάλλου.
Για το έργο θα μιλήσουν:

Ο Μιχάλης Βερνάδος, τ. Σχολικός Σύμβουλος Ειδικής Αγωγής Περιφέρειας Κρήτης
Ο Γρηγόρης Παπαδοπετράκης, Πρόεδρος του Πολιτιστικού Συλλόγου Γάλλου

Την εκδήλωση θα προλογίσει η Μαρία Ν. Δασκαλάκη, δασκάλα.
